钦定古今图书集成/明伦汇编/闺媛典/第094卷 > 金一龙妻黄氏
## 钦定古今图书集成/明伦汇编/闺媛典/第094卷 > 金一龙妻黄氏

按《明外史列女传》：“黄氏，馀姚人，金一龙妻。龙早亡，氏
截发自誓，立从子为嗣，与姑相依。崇祯十五年，熊氏
子欲娶之，母党利其财，绐令还家，间道送于熊。黄知
不可挽，愿搜括所有以偿聘金，不听相待至夜深，引
刀自刎，未殒。其姑闻之，急趋视黄曰：‘妇所以未即死
者，欲姑一面耳。今复何待’？遂剜喉以绝。”